डकडकगो (DuckDuckGo; उच्चारण: डक डक गो) एगो इंटरनेट आधारित सर्च इंजन बाटे। ई सर्च इंजन सर्च करत समय प्राइवेसी के रच्छा करे आ अउरी किसिम के सिक्योरिटी के ऊपर जोर देला। एह सर्च इंजन के जोर बा कि केहू सर्च करे वाला के निजी पसंद अनुसार सर्च के रिजल्ट छान के न देखावल जाय बलुक केहू भी कौनों शब्द भा वाक्य के सर्च करे, सभका के एकही सर्च रिजल्ट लउके। यानी खोज के परिणाम में निजी पसंद अनुसार बदलाव भा अलगाव न होखे। एह तरीका से ई फिल्टर बबल से बचावे ला - जवन कि अइसन स्थिति हवे जेह में खोज करे वाला अपने खोज के इतिहास के कारन कुछ ख़ास किसिम के रिजल्ट देख पावे ला आ बाकी रिजल्ट से बंचित रह जाला।